Geraas en my gesondheid - www.bybelkennis.co.za
“If you will not worship God seven days a week, you do not worship Him on one day a week.” A.W. Tozer
TED (Technology, Entertainment, Design) het sekerlik een van die interessantste blogs. Julian Treasure het geskryf oor die effek van geraas op ons gesondheid. Hy maak ‘n paar interessante stellings wat ons laat dink.
Die beraamde koste van geraas besoedeling in Europa alleen is $30,8 biljoen. Die Wêreld Gesondheidsorganisasie (WGO) het hierdie berekening gedoen. Dit sluit in werkdae verloor, behandeling,en verminderde produktiwiteit.
Elke jaar verminder geraasbesoedeling jou lewe met een dag (WGO).
As jy iemand kan hoor praat terwyl jy lees of skryf, val jou produktiwiteit met 66%. Geraas in die kantoor verhoog die vlakke van streshormone. As tegnologie gebruik word om geraas te verminder, verbeter werkers se vermoë om te konsentreer met 46% en hulle korttermyn geheue met 10%.
Die gemiddelde geraasvlakke in meeste klaskamers belemmer nie net leer nie, maar lei ook tot permanente gehoorverlies. Die WGO beveel ‘n geraasvlak van 35 desibels aan vir klaskamers. Die gemiddelde vlakke in Duitse klaskamers is 65 desibel – ‘n vlak geassosieer met permanente gehoorverlies.
In skole naby lughawens sukkel kinders om te verstaan wat hulle lees.
50% van onderwysers doen skade aan hulle stembande op omdat hulle harder as die lawaai in die klaskamer moet praat – hoe meer lawaai, hoe harder moet die onderwyser praat.
3% van hartaanvalle is die gevolg van verkeersgeraas.
Geraas mag tot misdaad bydra.’n Ondergrondse stasie in Londen het ‘n ernstige misdaadprobleem gehad. Toe hulle begin om klassieke musiek te speel, daal die rooftogte met 33% terwyl aanranding van die personeel met 25% daal.
Hierdie was vir my nuut. Miskien moet ons meer aandag aan geraas in ons omgewing gee.
Laaste 7 Dae: 5,192
Laaste 30 Dae: 21,367
Laaste 365 Dae: 339,188